《秋晚新晴》
宋代·陈著

杖屦访郊晴，秋光泼眼明。
溪痕经水没，山面拨云呈。
霞影收虹影，砧声急雁声。
芙蓉花在否，滑路倩人行。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。